ജോ ഹാര്ട്ട് ഇനി സ്കോട്ലന്ഡില് ഇംഗ്ലീഷ് ഗോള്കീപ്പര് ജോ ഹാര്ട്ട് ഇനി സ്കോട്ലന്ഡില് കളിക്കും. സെല്റ്റിക്ക് ആണ് ജോ ഹാര്ട്ടിനെ സ്പര്സില് നിന്ന് സ്വന്തമാക്കുന്നത്. താരം ഇന്ന് മെഡിക്കല് പൂര്ത്തിയാക്കും. അവസാന സീസണില് ആയിരുന്നു ഹാര്ട് സ്പര്സില് എത്തിയത്. സെല്റ്റിക്കില് ഒന്നാം നമ്ബര് ആകാന് ആകുമെന്ന പ്രതീക്ഷയിലാണ് ജോ ഹാര്ട്ട് സൈന് ചെയ്യുന്നത്. മുമ്ബ് 12 വര്ഷത്തോളം മാഞ്ചസ്റ്റര് സിറ്റിയുടെ ഭാഗമായിരുന്നു ഹാര്ട്ട്. മുമ്ബ് ലോണില് വെസ്റ്റ് ഹാമിനായും ഇറ്റാലിയന് ക്ലബായ ടൊറീനോയ്ക്കായും ഹാര്ട് കളിച്ചിട്ടുണ്ട്. 2006ല് സിറ്റിയില് എത്തിയ ഹാര്ട്ട് 266 മത്സരങ്ങള് സിറ്റി ജേഴ്സിയില് കളിചല്ച്ചിരുന്നു. രണ്ട് തവണ സിറ്റിക്കൊപ്പം പ്രീമിയര് ലീഗ് കിരീടവും നേടിയിട്ടുണ്ട്. നാലു സീസണുകളില് പ്രീമിയര് ലെഗ് ഗോള്ഡന് ഗ്ലോവും ഹര്ട്ട് മുമ്ബ് സ്വന്തമാക്കിയിട്ടുണ്ട്.